stanford-oval/wikipedia huggingface dataset:
ביטוח חקלאי
היסטוריה > שנות ה-60: ביטוח חקלאי, אגודה שיתופית הדדית בע"מ

בשנות ה-60 התפתחו הקשרים העסקיים עם "הסנה" והועמקה הפעילות של "המחלקה לביטוח חקלאי" במגזר ההתיישבותי.
בשל היקף פעילותה של המחלקה ומורכבותה, העתיקה "המחלקה לביטוח חקלאי" את משכנה, תחילה לשדרות רוטשילד 19, ומשם לשדרות רוטשילד 97.
בשנת 1967 שונה שמה של הקופה ל-"ביטוח חקלאי, אגודה שיתופית הדדית בע"מ", וזאת על פי דרישות תקנות האגודות השיתופיות.
בשנת 1965 רכשה חברת הפניקס הישראלי, חברת לביטוח את חלקיהן חברות "מגדל" ו"ציון" בשותפות ב"מחלקה לביטוח חקלאי", בשיעור כולל של 30%. בתמורה להצטרפותה העניקה "הפניקס" לתנועות ההתיישבות אשראי בשיעור של מיליון לירות. פעולה זו נעשתה במסגרת מאמציה הרבים של האגודה להרחיב את היקף האשראי למשקים ולקיבוצים בהם, בעיקר לצורכי רכישת ציוד כיבוי אש, ולהקל על מצוקת האשראי של הקיבוצים.
בנוסף, במסגרת מאמציה להקלת מצוקת האשראי במשקים הקימה האגודה החל מאמצע שנות ה-50, וביתר שאת בשנות ה-60, קרנות משותפות עם גורמים פיננסיים שונים, כמו בנק מרכזי קנדה-ישראל, בנק הפועלים ובנק המזרחי, שמטרתן מתן אשראי לקיבוצים ולמושבים.
הקופה הייתה מעורבת בשנים אלה גם בקרן לביטוח שדות נגד פגעי טבע, שהוקמה בשנת 1959 ביוזמת הקופה ובשיתוף עם ממשלת ישראל. קרן זו נועדה לתת מענה לחקלאים בגין נזקי טבע בענף תבואות החורף (הפלחה). לאחר ששיתוף הפעולה בין הקרן לבין הקופה לא צלח, עזבה "ביטוח חקלאי" כעבור כעשור את הקרן.
היסטוריה > שנות ה-70

בשנות ה-70 התמודדה אגודת "ביטוח חקלאי" עם הצרכים הגדלים והולכים של המשקים המתפתחים בקצב מהיר, לצד הכרח בניהול פיננסי אחראי בשותפות עם חברת "הסנה".
הגידול הרב בנזקים במכונות חקלאיות והגידול בתביעות צד ג' כנגד הקיבוצים והמושבים הביאו לסדקים בשיתוף הפעולה העסקי בין האגודה לבין "הסנה".
בשנת 1971 פרש רבינוב מהנהלת האגודה השיתופית, בעקבות הודעת "הסנה" על הפסקת שיתוף הפעולה, והחליף אותו בתפקיד אברהם ליבני מקיבוץ גשר.
בשנת 1972 התנהל בין הצדדים משא ומתן לחידוש ההסכם, אשר לא צלח, ושלושת הזרמים הקיבוציים - האיחוד, המאוחד והשומר הצעיר - הגיעו למסקנה כי על האגודה לפעול כחברת ביטוח עצמאית.
לאחר קבלת ההחלטה בהנהלת "הביטוח החקלאי" לצאת לדרך חדשה נבחנו הדרכים להקמת חברה עצמאית לביצוע הביטוחים, אולם בפני האגודה עמד קושי מרכזי - העדר הון עצמי, שכן על פי עקרון הביטוח ההדדי שהיה בתוקף כל השנים, כל רווחי האגודה הועברו בסוף כל שנת פעילות חזרה לחבריה של האגודה (שהם גם בעליה). בשל קשיים אלה פרשה תנועת המושבים בסוף שנות ה-70 מחברותה באגודה (באותה עת חבריה מנו 30% מחברי האגודה). מנכ"ל האגודה באותה עת היה מנחם לוין מקיבוץ מעגן מיכאל, ועל מנת להפוך את האגודה לאפשרית מבחינה כלכלית הוחלט לתת מענה ביטוחי מלא לחבריה (היינו ביטוח רכוש, מעבר לביטוח הטרקטורים והשדות).
היסטוריה > שנות ה-80: משבר התנועה הקיבוצית

בהתאם להחלטת מוסדות האגודה השיתופית, בשנת 1982 החלה "הביטוח החקלאי" לבטח את מלוא הרכוש בקיבוצים ובתאגידים הקשורים בהם, לרבות רכוש המשק, בתי העסק בקיבוצים ועוד.
החלטה זו, שלוותה בלבטים רבים, שדרגה את מעמדה של "הביטוח החקלאי" ויכולותיה, חייבה את האגודה בקבלת רישיונות מתאימים מאת המדינה, וצבירה של הון עצמי הנדרש על פי הדין במדינת ישראל מחברת ביטוח. מקורות ההון העצמי היו רווחי המבוטחים (שהם בעלי האגודה) שהושקעו בהון העצמי של האגודה.
בשנת 1984 התקבל אישור המפקח על הביטוח לפעילות החברה ו-"ביטוח חקלאי", תחת ניהולו של משה גרוס מקיבוץ מענית, החלה לפעול במתכונת החדשה, כשהיא מבטחת את כל הרכוש היצרני והצרכני (פרט לתעשייה), וכל המכונות החקלאיות, השדות, התבואות, המטעים, בעלי החיים, חומרי הדברה וכדומה של הקיבוצים החברים באגודה. יתר הביטוחים, בכללם ביטוחי התעשייה וביטוחי חבויות, נעשו בחברת "הסנה".
תנועת הקיבוץ הדתי, שאיחדה לתוכה, עם השנים, את הקיבוצים והמושבים השיתופיים של תנועת "הפועל המזרחי", החליטה בתקופה זו שלא להצטרף להעברת הביטוח ל"ביטוח חקלאי" ולמעשה פרשה מן האגודה.
לאחר מלחמת לבנון הראשונה החלה תקופת היפר-אינפלציה, וקריסת הבורסה ומניות הבנקים סחפו את התנועה הקיבוצית למשבר כלכלי כבד.
התנועה הקיבוצית, על שני זרמיה באותם ימים (התק"ם והקיבוץ הארצי), נזקקה לכל מקור כספי. על פי הרשאה חריגה של המפקח על הביטוח אושרה תקנה כללית המתירה לתאגיד ביטוח במבנה של אגודה שיתופית להעמיד את הונה העצמי כהלוואה לחבריה, ללא ביטחונות מוצקים.
כך הפכה אגודת "ביטוח חקלאי" למעשה אחת מהמערכות הכלכליות של התנועות הקיבוציות, ואגודת "ביטוח חקלאי", בניהולו של יעקב (ז'קו) רקח מקיבוץ מפלסים, נחלצה לעזרת הקיבוצים והעניקה הלוואות לארגוני הקניות התנועתיים.
סכומי ההלוואות עלו בהדרגה והגיעו בסוף שנות ה-80 למלוא היקף ההון העצמי של "ביטוח חקלאי", שנאמד בכ-30 מיליון ₪.
בסוף שנות ה-80 המשיכה האגודה בניהולו של המנהל החדש, איתן נדן מקיבוץ חפציבה, לפתח את האגודה כחברת ביטוח במטרה לתת מענה לכל שירותי הביטוח לתנועה הקיבוצית ולתאגידים הקשורים לה.
בשנת 1987 העתיקה האגודה את משכנה לרחוב החשמונאים 93 בתל אביב, המשמש כמושב הנהלת החברה גם כיום.
היסטוריה > שנות ה-90: קריסת "הסנה"

בשנות ה-90 השפיעו על החברה השינויים שעברה התנועה הקיבוצית וגבר רצונם של הקיבוצים להתנתק מהמערכות הקיבוציות, תוך דרישת הקיבוצים להשוואת התנאים להם הם זוכים מחברות ביטוח אחרות, וזאת בשל הצורך של הקיבוצים בצמצום מקסימלי בהוצאות, מבלי לפגוע בכיסוי ביטוחי שייענה על צורכיהם.
קריסת חברת הסנה בשנת 1992 הציבה את הקיבוצים ותאגידיהם בפני הצורך בכיסוי ביטוחי מיידי בכל תחומי החבויות לצורך פעילות שוטפת. מתוך מחויבות לחבריה העמידה "ביטוח חקלאי" באופן מיידי ביטוח בכל ענפי החבויות, לפי הפוליסות שהיו קיימות ב"הסנה".
בשנת 1993 הוקמה על ידי "ביטוח חקלאי" קרן הפנסיה "עתודות". הקרן, שהוקמה בשיתוף פעולה עם "מבטח שמיר", אפשרה לקיבוצים לבנות חיסכון פנסיוני לחבריהם. בתחילת 1995, הוקמה קרן "עתודות חדשה", בשיתוף עם כלל חברה לביטוח. בהמשך מכרה "ביטוח חקלאי" את חלקה בקרן "עתודות החדשה" ומחזיקה כיום בשיתוף עם "כלל" (שרכשה את חלקה של "מבטח שמיר") בקרן הפנסיה "עתודות" הוותיקה, ובחברת הניהול של הקרן – "שבח".
היסטוריה > שנות ה-2000

נכון לשנת 2009 הנפיקה ביטוח חקלאי כ-124,000 פוליסות ביטוח. מחזור הפרמיות של האגודה באותה שנה עמד על כחצי מיליארד שקל, ומאזנה השנתי הגיע ללמעלה ממיליארד שקל.
על מבוטחיה של "ביטוח חקלאי" נמנים מפעלי התעשייה המובילים במגזר הקיבוצי. סך הכל מבטחת כיום "ביטוח חקלאי" למעלה מ-300 מפעלים בלמעלה מ-5 מיליארד דולר.
עיקר הכנסותיה של "ביטוח חקלאי" נובעות מביטוח במגזר הקיבוצי (קיבוצים ומושבים שיתופיים, מפעלים ועסקים הקשורים להם). התפלגות הכנסותיה על פי המגזרים היא: כ-60% המגזר הקיבוצי, וכ-40% המגזר הפרטי. קודם לפתיחת שירותי הביטוח של "ביטוח חקלאי" למגזר הפרטי, עמד חלקו של מגזר זה ביחס לכלל הכנסות האגודה על כ-20% בלבד.
"ביטוח חקלאי" פועל במגזר הפרטי באמצעות 300 סוכנים מכל רחבי הארץ.
עם הגידול בהיקף הפעילות גדל גם מספר עובדיה של "ביטוח חקלאי" מכ-55 עובדים בשנת 2003 ל 170 עובדים בשנת 2021.
חברות בנות

"ביטוח חקלאי" מחזיקה בבעלות של החברות הבאות:
"ביטוח חקלאי סוכנות לביטוח" - משווקת ביטוחים בענפי ביטוח בהן לא פועלת האגודה.
"משקי טנא" - סוכנות לביטוח פנסיוני.
"עתודות" - קרן פנסיה לשכירים ועצמאיים (50% שליטה).
"משקי ביטוח סוכנות לביטוח מקבוצת ביטוח חקלאי" - פועלת בתחום הביטוח הימי בלבד.
"כנעני" - סוכנות לביטוח.(80% שליטה).
תחומי פעילות

"ביטוח חקלאי" פועלת כיום בתחום הביטוח האלמנטרי, ומציעה פוליסות ביטוח בענפי הביטוח:
רכב פרטי ומסחרי עד 3.5 טון
רכב מסחרי מעל 3.5 טון, טרקטורים ומכונות ניידות
חבות מעבידים
צד שלישי
חבות המוצר
אחריות מקצועית
אחריות נושאי משרה ודירקטורים
ביטוח אשראי סחר חוץ
ביטוח רכוש (דירה ומשקים)
ביטוח בעלי חיים
ביטוח חלב גולמי
ביטוח כוורות
ביטוח עבודות קבלניות
ביטוח עבודות הקמה
ביטוח שבר מכני
ביטוח חומרה אלקטרונית
ביטוח בתי עסק
לקריאה נוספת

זהר לידובסקי (עורך), 70 שנה לביטוח חקלאי, אפריל 2007
הערות שוליים

1 2 3  ביטוח חקלאי - דוח תקופתי  לשנת 2020
↑  ביטוח חקלאי חגגה 70 שנות פעילות, באתר גלובס, 6 במאי 2007
↑  רם דגן, חברה עסקית בבעלות 277 קיבוצים, באתר הארץ, 24 במאי 2006
↑  רון שטיין, ‏יחסים עכורים בין בעלי קרן הפנסיה עתודות הוותיקה, באתר גלובס, 16 בנובמבר 2014
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
| --- | --- |
בקרת זהויות :  NLI: 987007372921305171 
לוחמים ערבים בתקופת המרד הערבי הגדול (1936)
אש בשדות גן-שמואל במאורעות 1936–1939
פורד פיירליין ת'ונדרבולט

| --- | --- |

Ford Fairlane Thunderbolt
 מאפיינים כלליים
 יצרן:  פורד
 שנות ייצור:  1964
 הרכבה:  ארצות הברית ארצות הברית
 סיווג:  "מכונית שרירים" ("Muscle car")
 אורך:  5,020 מ"מ
 רוחב:  1,840 מ"מ
 משקל:  1,453 ק"ג
 בסיס גלגלים:  2,930 מ"מ
 מפרט טכני
 מנוע:  V8 צילינדרים, 7,000 סמ"ק המפיק 425 כ"ס ב-6,000 סל"ד, יחס דחיסה 12.7:1 (מנוע מסוג "Ford FE engine" (אנ'))
 הילוכים:  תמסורת ידנית - 4 מהירויות  תמסורת אוטומטית - 3 מהירויות מסוג "Ford-O-Matic"
פורד פיירליין ת'ונדרבולט (באנגלית: Ford Fairlane Thunderbolt) היא "מכונית שרירים" ("Muscle car" (אנ')), לשימוש רחוב או ל"מרוצי דראג" ("Drag racing" (אנ')) בתצורת 2 דלתות קופה, מתוצרת יצרנית הרכב פורד אשר יוצר בארצות הברית בשנת 1964.
יוצרו 100 יחידות.
מפרט טכני

2 דלתות.
5 נוסעים (2 מקדימה, 3 מאחור).
מחיר היחידה בשנת 1964 - 3,780 דולר.
מערכת דלק: 4bbl x 2.
פגושים בחזית מפיברגלס.
דלתות מפיברגלס (כדי להפחית במשקל הרכב).
משאבת דלק חשמלי.
סוללה נטענת בעלת מטען כבד.
מגן פיזור אלומיניום שנועד להכיל את המצמד במקרה של התפרקות תחת עומס.
מתלה - שינוי ההשעיה האחורית עם כבלי בקרת כוח משיכה כבדים ומעיינות עלים לא סימטריים.
מפרט טכני > אמצעים לחיסכון במשקל הרכב

ללא מכשיר רדיו.
ללא חימום.
ללא צלחות מכסה גלגלים.
ללא מגב השמשה הקדמית של הנוסע.
ללא משענות זרוע.
מושבים קדמיים - יחידות קלות משקל של "פורד".
השטיח הוחלף בשטיח גומי שחור.
המושב האחורי הוא יחידה סטנדרטית  (יחידת פיירליין).
פנסי הקורה הגבוהים חוסלו גם הם ובמקומם נבנו מכניסי אוויר מכוסים ברשת, המפעילים ישירות לניקוי אוויר מיוחד.
צמיגים מסוג "Goodyear Tire and Rubber Company" (אנ') ו-"Mickey Thompson" (אנ').
תמונות

"פורד פיירליין ת'ונדרבולט"
"פורד פיירליין ת'ונדרבולט" - מבט לתוך הרכב
"פורד פיירליין ת'ונדרבולט" - מבט למנוע
"פורד פיירליין ת'ונדרבולט" - מבט למנוע
"פורד פיירליין ת'ונדרבולט" - פגוש קדמי מפיברגלס, מימין: מערכת צריכת האוויר
ראו גם

פורד
פורד מוסטנג
פורד טורינו טלאדגה
לקריאה נוספת

"פורד פיירליין ת'ונדרבולט" - תמונות
הערות שוליים

↑  מכונית שרירים - סוג של מכונית ספורט בעלת 2 דלתות עם מנוע רב עוצמה המיועדת לנהיגה בעלת ביצועים גבוהים
↑  מרוץ דראג הוא סוג של מרוץ מוטורי שבו מכוניות או אופנועים  מתחרים, בדרך כלל שניים בכל פעם, כדי להיות הראשון לחצות קו הסיום
↑  "פורד פיירליין ת'ונדרבולט" - היסטוריה angelfire.com/hi/427fairlane/history
↑  "פורד פיירליין ת'ונדרבולט" - מפרט ומידות musclecars.howstuffworks.com/classic-muscle-cars/1964-ford-thunderbolt
↑  "פורד פיירליין ת'ונדרבולט" jalopnik.com/5799454/get-struck-by-the-1964-ford-fairlane-thunderbolt
↑  "פורד פיירליין ת'ונדרבולט" auto.howstuffworks.com/1964-ford-fairlane-thunderbolt
אלזה הירש

| --- | --- |
אין תמונה חופשית
 לידה:  29 ביולי 1889 בוצ'וב, הרפובליקה הפדרלית של גרמניה 
 נרצחה:  1943 (בגיל 53 בערך) גטו ריגה, לטביה 
 מדינה:  הרייך הגרמני 
 
אלזה הירש (בגרמנית: Else Hirsch;‏ 29 ביולי 1889 – 1942 או 1943) הייתה מורה יהודייה מהעיר בוכום, גרמניה, וחברה בתנועת ההתנגדות הגרמנית נגד הרייך השלישי. היא ארגנה את העברתם של ילדים יהודים להולנד ואנגליה, והצילה אותם מגירוש למחנות הריכוז וההשמדה. הירש נספתה בגטו ריגה בגיל 53 או 54.
קורות חיים

נולדה בבוצוב, בדוכסות הגדולה מקלנבורג-שוורין, הירש הגיעה מברלין לבוכום בסוף 1926 והתגוררה עם אמה. היא ניגשה לבחינת הגמר כדי להיות מוסמכת כמורה לתלמידים בגילאי העשרה, אך הייתה מובטלת לכן החלה ללמד בבית הספר היהודי. בתחילה לא מרוצה מכך, אך עד מהרה התמקדה בעבודה. בזמנה הפנוי עבדה הירש במועדון הנשים היהודי בבוכום והעבירה שיעורי עברית לבנות עד שהפעילות הופסקה על ידי הנאצים בסתיו 1933.
באוקטובר 1937 למדה קורס אנגלית מטעם הנציגות הארצית של יהודי גרמניה, בברלין כדי ללמד לשיעורי אנגלית למי שעשוי להיות מסוגל להגר. היא נסעה לארץ ישראל ביוני 1938.
ב־11 בנובמבר 1938, בליל הבדולח, בית הכנסת בוכום נשרף. בית הספר היהודי נהרס גם על ידי האס אה. לאחר מכן גורשו כל הנציגים הרשמיים של הקהילה היהודית. הירש נלחמה לפתיחת בית הספר מחדש, אך הוא נותר פתוח רק זמן קצר.
הירש החלה לארגן את העברתם של ילדים ובני נוער בתיאום עם הראשי הקהילה היהודית. בין דצמבר 1938 לאוגוסט 1939 היא ארגנה  את העברתם להולנד ואנגליה. הירש דאגה לכל הכנות הנסיעה, מילאה את הטפסים הנדרשים, רשמה את הילדים, אספה מסמכים נדרשים, שיגרה ניירות ללונדון, שמירת מקומות ישיבה ברכבות, קניית הכרטיסים ושמירה על קשר הדוק עם ההורים.
היא נשארה עם התלמידים שנותרו כמורה היהודית היחידה עד לסגירת בית הספר בספטמבר 1941. הגירה ליהודים הייתה אסורה לאחר שנת 1941. בסוף ינואר 1942 גורשו הירש וכמה מתלמידיה לגטו ריגה. תלמיד ששרד סיפר כי במשך תקופה קצרה היא המשיכה ללמד ילדים. היא גם ארגנה ארוחות לאנשים חלשים ולקשישים. בפעם האחרונה בה התלמיד ששרד ראה אותה, היא אספה סרפד ועלי שן הארי כדי לבשל מרק ירקות לקשישים. היא נפטרה בגטו  בשנת 1942 או 1943.
הנצחה

רחובות בבוכום ובאד לוזיק נקראים על שמה.
בבוכום הוטבעה  אבן נגף  ברחוב הויס  28, שם לימדה בין השנים 1927 – 1941.
ראו גם

אנה אסינגר
הערות שוליים

↑  "Bochum, Germany - New synagogue Inaugurated Nearly 70 Years After Kristallnacht". The Voice of the Orthodox Jewish Community (16 December 2007). Retrieved 24 April 2010
↑  Map link to Else-Hirsch-Straße, 44789 Bochum, Germany Google Maps. Retrieved 24 April 2010
↑  Map link to Else-Hirsch-Straße, 04651 Bad Lausick, Germany Google Maps. Retrieved 24 April 2010
אבן נגף ושמה של הירש מוטבע עליה במרכז העיר בוכום
מגדלי שתיקה

מגדל שתיקה באזור יזד שבאיראן
מגדלי שתיקה (בפרסית: دخمه, תעתיק מדויק: דַחְ'מַה, או برج خاموشان, תעתיק מדויק: בַּרְג' חָ'אמוּשָׁאן) הם מבנים מעגליים המשמשים את מאמיני דת זרתוסטרא לטיפול בגופות המתים ולקבורתם. הכינוי "מגדלי שתיקה" באנגלית ניתן למבנים בשנת 1832 על ידי מתרגם של הממשל הבריטי בהודו.
לפי דת זרתוסטרא, גופת המת היא "נאסו", משמע, טמאה. לפי אמונתם יסודות העולם (אש, אדמה, מים) הם מקודשים, ולכן לא ניתן לקבור את הגופה בארץ, לשרוף אותה או לשלח אותה לנהר או לים מחשש לטמאם. לכן נוהגים להניח את הגופה על גבי המגדלים, שם להקות של ציפורים טורפי נבלות, שעשו את סביבת המגדלים לביתם, אוכלות את הגופה, ושאריות הבשר והעצמות מתייבשות לאור השמש. התהליך הזה, לפי מאמיני הדת הזורואסטרית, מטהר את העצמות מהטומאה, וכעבור תקופת זמן של עד כשנה אוספים את עצמות המת והן מוכנסות לבור קבורה בתוך המגדל. שם מפוזר סיד על העצמות שמאיץ את התפוררותן, לבסוף האפר נשטף במי גשמים, עובר מסננות של פחם וחול, עד שלבסוף נשטף אל הים.
המגדלים הם בדרך כלל זהים בצורתם. הם בעלי גג שטוח, שבו מונחות הגופות בשלושה מעגלים: החיצוני יועד לגברים, האמצעי לגופות נשים והפנימי ביותר לילדים.
כבר במאה ה-5 לפנה"ס, מספר ההיסטוריון היווני הרודוטוס על הפרסים, ש"ישנו מנהג נוסף שנהוג לקמץ בו במילים, ולא לדבר עליו גלויות, באשר למתים. אומרים כי גופה של גבר פרסי לעולם לא נקברת, לפני שציפור טרף או כלב ביתר אותה" ("היסטוריה", ספר ראשון, 140).
חריטה של מגדל שתיקה במומבאי, 1882
כיום צומצם השימוש במנהג ממספר סיבות. החל משנות ה-90, הצטמצמה אוכלוסיית העופות הדורסים בהודו ביותר מ-99 אחוזים בעקבות הרעלות, והאוכלוסייה הקיימת לא מסוגלת לטפל בכמות הגופות. כיום מנסים לגדל ציפורים בשבי על מנת שישמשו בתפקיד המסורתי. כמו כן, מותקנות על גגות המגדלים מראות גדולות שמרכזות את קרני השמש בגופות ומאיצות את תהליך הריקבון. בארצות מערביות, בהן לא מקובל להקים מבנים שכאלה, מצאו הזורואסטרים פתרון הלכתי, והם שורפים את המת בחשמל, שאינו יסוד מקודש.
הזכות לקבורה במגדלי שתיקה היא נושא לוויכוח בקרב קהילת הפארסי (זורואסטרים שמוצאם מאיראן והיגרו לדרום-מזרח אסיה בין המאות השמינית והעשירית לספירה, להבדיל מקהילת ה"איראני", שהיגרו מאיראן להודו במאה ה-19), אחת משתי קהילות הזורואסטריוּת הגדולות בהודו. המגדלים מנוהלים על ידי אנשי דת שמרנים, שאינם מאפשרים לילדים מנישואים מעורבים, בהם הורה אחד הוא אינו זורואסטרי, להיקבר בהם.
ראו גם

קבורת שמים
לקריאה נוספת

Wadia, Azmi, "Evolution of the Towers of Silence and their Significance", in Godrej, Pheroza J.; Mistree, Firoza Punthakey, A Zoroastrian Tapestry, New York: Mapin, 2002
הערות שוליים

↑  Stausberg, Michael, "Bestattungsanlagen", Die Religion Zarathushtras 3, Stuttgart: Kohlhammer, 2004, p. 206.
| הדת הזורואסטרית |
| --- | --- | --- |
| ישויות שמיימיות | אהורא מזדא • אמשא ספנדאן • אהרימן • דיווים | סמל הדת הזורואסטרית |
| דמויות מרכזיות | זרתוסטרה • מזדק | סמל הדת הזורואסטרית |
| כתבים זורואסטריים | אווסטה • גאת'ות • ספר אלף החוקים • ארדא ויראז נאמאג • דינכרד • יסנה • ונדידאד | סמל הדת הזורואסטרית |
| היסטוריה ופלגים | זורוואניזם • מזדקיזם • ח'רמיה | סמל הדת הזורואסטרית |
| חגים זורואסטרים | נורוז • סדה • מהרגאן • ליל הילדא • הלוח הזורואסטרי | סמל הדת הזורואסטרית |
| סמלים ותרבות | פרוהר • מגדלי שתיקה • מקדש אש • צ'ינוואט | סמל הדת הזורואסטרית |
פורטל איראן • פורטל דת
| --- | --- |
בקרת זהויות :  NLI: 987007560333505171  LCCN: sh85038836
מתנד אלקטרוני

מתנד אלקטרוני מייצר תנודות חשמליות, שהן בעצם עליות וירידות במתח החשמלי (למעשה מתח חילופין, בניגוד למתח ישר שנמצא בקטבים של סוללה חשמלית למשל). דוגמה מכנית למתנד היא נדנדה תלויה. כשדוחפים את הנדנדה היא תמשיך לנוע מצד לצד בקצב מסוים, אך יש צורך לתת לה דחיפה קלה מדי פעם, כדי לפצות על ההפסדים הנגרמים מחיכוך והתנגדות האוויר.
במתנד אלקטרוני קיים רכיב כגון טרנזיסטור שתפקידו לפצות על ההפסדים שונים (לדוגמה פליטת חום שנגרמת מהתנגדויות או פליטת גל רדיו). באופן דומה לנדנדה המכנית, הטרנזיסטור נותן דחיפה חשמלית כדי שהתנודות לא ידעכו.
התדירות של המתנד נקבעת על ידי רכיב או רכיבים במעגל כמו קבלים, נגדים וסלילים (סלילים הם משרנים). במתנדים מדויקים נעשה שימוש בגבישי קוורץ או אף בהתקנים הכוללים אטומי צסיום לקביעת תדר התנודות.
מתנדים מצויים כמעט בכל מערכת אלקטרונית, פרט למעגלים אנלוגיים או ספרתיים פשוטים.
במעגלים ספרתיים, למשל, מתנדים יכולים לקבוע קצב פעולות. בכל פעימה של המתנד (או ה"שעון") מתבצעת פעולה אחת או מספר פעולות.
סוגים של מתנדים אלקטרוניים

יש שני סוגים עיקריים של מתנדים אלקטרוניים: מתנד הרמוני ומתנד רלקסציה (relaxation)
סוגים של מתנדים אלקטרוניים > מתנד הרמוני (סינוסואידי)

המתנד ההרמוני יוצר גל סינוסואידי. בבסיסו הוא מגבר שמוצאו מחובר למסנן צר-סרט, שמוצאו מחובר לכניסת המגבר. כאשר מדליקים את המגבר, מופיע רעש במוצא שלו. הרעש עובר דרך המסנן כך שרק תדרים שהם בתחום הצר שמעביר המסנן מועברים בחזרה אל כניסת המגבר, ואלו מוגברים יותר ויותר כיוון שהתהליך חוזר על עצמו. תוך מספר מחזורים קטן מתייצב המתנד ומגיע למצב עמיד. אז מתקבל במוצא המגבר אות שמורכב מתחום צר של תדרים, שמרכזו הוא התדר המרכזי של המסנן, ורוחבו הספקטרלי נקבע על ידי רוחב המסנן.
ניתן לצמד אל המסנן גביש פיאזואלקטרי (לרוב מקוורץ) כדי לייצב את תדר התנודה. תכנון כזה מכונה מתנד גבישי.
את ההגברה והסינון ניתן להשיג במגוון של דרכים, ולכן ישנן גישות שונות לתכנון מתנדים הרמוניים, ביניהן מתנד הארטלי, מתנד קולפיטס ומתנד קלאפ.
סוגים של מתנדים אלקטרוניים > מתנד רלקסציה

במתנדי רלקסציה משתמשים ליצירת גל שאינו סינוסי, כגון גל מרובע או "שן מסור". המתנד מכיל רכיב לא ליניארי, למשל טרנזיסטור או משוון, שפורק באופן מחזורי את האנרגיה הטעונה בקבל או במשרן, וכך גורם לשינויים מהירים במוצא.
במתנדי רלקסציה לגל מרובע אפשר להשתמש ליצירת אות שעון הדרוש למעגלים ספרתיים מסוימים, למשל מונים או טיימרים, אך מתנדים גבישיים עדיפים עליהם בגלל יציבותם.
במתנדי גל משולש או שן מסור משתמשים במעגלי תזמון לאותות הסריקה האופקית בצגי שק"ק של אוסצילוסקופים וטלוויזיות. במחוללי דפקים ניתן להשתמש בגל המשולש כדי ליצור קירוב של גל סינוס. סוג אחר של מתנד רלקסציה הוא הרב-רטט (מולטי-ויברטור).
סוגים של מתנדים אלקטרוניים > חוג נעול מופע (PLL)

למתנדים במעגלים שונים, לדוגמה במערכות תקשורת, קיים רכיב הנקרא PLL, או בעברית חוג נעול מופע - מעגל בעל משוב שתפקידו לעקוב אחרי תדר אחר.
דוגמאות לשימוש ב PLL:
כאשר יש לנו אות בעל תדר לא רציף (שהוא מקוטע מדי פעם), PLL יכול לייצר אות באותו תדר אך רצוף.
משתמשים ב PLL גם כדי להכפיל או לחלק תדר במספר מסוים.
במקרה שיש אות שהתדירות שלו משתנה (אות מאופנן תדר), PLL יכול לחלץ את האות המאפנן, כלומר לייצר את האות שלפיו משתנה התדר של האות (ב PLL אנלוגי קיים מתנד מבוקר מתח (VCO) - המתח המוזן ל- VCO הוא האות המאפנן).
ראו גם

טריודה
מתנד מבוקר מתח
אות סינוסואידי
רות פורת

| --- | --- |

 לידה:  1957 (בת 67 בערך) סייל, צ'שייר, אנגליה, הממלכה המאוחדת הממלכה המאוחדת 
 מדינה:  ארצות הברית ארצות הברית
 השכלה:  בית הספר לכלכלה של לונדון  בית הספר וורטון  אוניברסיטת סטנפורד  בית הספר התיכון מנלו-אתרטון 
 מעסיק:  אלפאבית 
 תפקיד:  מנהלת כספים (26 במאי 2015) 
 
רות פורת (באנגלית: Ruth Porat; נולדה ב-1957) היא מנהלת יהודייה-אמריקאית המשמשת נשיאת גוגל החל מיולי 2023. לפני כן שימשה סמנכ"לית הכספים של חברת "אלפאבית". לפני כן כיהנה כסמנכ"לית הכספים של חברת "גוגל" וכסמנכ"לית הכספים הראשית של "מורגן סטנלי".
ביולי 2023 החליטה אלפאבית על מינוייה של פורת לתפקיד נשיאת גוגל, וכן כסמנכ"לית ההשקעות של החברה. במסגרת תפקידיה אלו, תהיה אחראית על יעדים ארוכי-טווח של גוגל, ביניהם רכבים אוטונומיים (ויימו), תחום הבריאות וכן קשרי ממשל.
ביוגרפיה

פורת נולדה למשפחה יהודית בעיר סייל שבמנצ'סטר רבתי, צפון-מערב אנגליה, בתם של ד"ר דן ופרידה פורת. אימה נולדה בארץ ישראל, ואביה ברח מווינה בליל הבדולח והגיע גם הוא לארץ ישראל, שירת בצבא הבריטי כנער ומאוחר יותר לחם במלחמת העצמאות. היא גדלה בקיימברידג' (מסצ'וסטס), שם אביה היה עמית מחקר במחלקה לפיזיקה באוניברסיטת הרווארד. מאוחר יותר עברה המשפחה לפאלו אלטו, קליפורניה, שם עבד אביה במשך 26 שנים במאיץ חלקיקים במעבדה הלאומית SLAC.
פורת היא בוגרת אוניברסיטת סטנפורד, בעלת תואר שני בכלכלה מבית הספר לכלכלה של לונדון ותואר שני במנהל עסקים מבית הספר וורטון של אוניברסיטת פנסילבניה.
פורת החלה לעבוד בחברת "מורגן סטנלי" בשנת 1987, וב-1993 הקים נשיא החברה, רוברט פ' גרינהיל, חברה חדשה בשם "סמית בארני", ופורת שולבה בה. ב-1996 חזרה למורגן סטנלי וכיהנה כמנהלת חטיבת בנקאות השקעות וראש קבוצת המוסדות הפיננסיים של החברה, ומשנת 2010 עד 2015 כיהנה כסמנכ"לית הכספים של החברה.
פורת הביעה תמיכה במועמדותה של הילרי קלינטון בבחירות לנשיאות ארצות הברית ב-2008 וכן בבחירות ב-2016.
ביוגרפיה > ייעוץ פיננסי

במהלך משבר הסאבפריים פורת הייתה חלק מהצוות המייעץ למחלקת האוצר של ארצות הברית, וייעצה כיצד לחלץ את "פאני מאי" ו"פרדי מאק" מהמשבר. באופן דומה ייעצה לבנק הפדרלי של ניו יורק בנוגע לחברת "AIG" במהלך משבר האשראי העולמי.
בשנת 2011 העלתה פורת רעיונות לחקיקה פיננסית ורפורמה לאחר המשבר הכלכלי, בוועדת ברטון וודס בחסות קרן המטבע הבינלאומית בוושינגטון. בשנת 2013 הרצתה על רמות האמון במגזר הפיננסי בפני הפורום הכלכלי העולמי בדאבוס.
בשנת 2014 הקריירה של פורת הובאה כדוגמה במחקר של תאגיד "מקינזי" בשם "כיצד נשים מדהימות מנהיגות" ונבחרה כמנהלת הכספים הטובה ביותר בסקר שערך הירחון "Institutional Investor".
ב-24 במרץ 2015 פורסם שפורת תמונה למנהלת הכספים של חברת "גוגל". על פי דיווח של "בלומברג", תנאי העסקתה של פורת כוללים תמריצים כספיים בסך של כ-70 מיליון דולרים לשנת 2016. ב-10 באוגוסט 2015 הפכה "גוגל" לחברת בת של חברת החזקות בשם "אלפאבית" ופורת משמשת שם סמנכ"לית הכספים.
פורת חברה במספר גופים כלכליים:
הוועדה המייעצת למחלקת האוצר של ארצות הברית
חבר הנאמנים של אוניברסיטת סטנפורד
דירקטוריון המועצה ליחסי חוץ
חבר הנאמנים של מועדון הכלכלה של ניו יורק
ועדת ברטון וודס
מרכז האצ'ינס למדיניות פיסקלית ומוניטרית במכון ברוקינגס.
פורת נשואה לאנתוני פדואנו, שותף במשרד עורכי דין בניו יורק, ולהם שלושה ילדים.
הערות שוליים

↑  Jillian D'Onfro, The incredible rise of Ruth Porat, CFO at one of the most valuable companies in the world, Insider, ‏17 באוגוסט 2016
↑  Maggie McGrath, Google Lures CFO Ruth Porat From Morgan Stanley, Forbes, ‏24 במרץ 2015
↑  שי רינגל, מי את רות פורת? הכירו את הנשיאה החדשה של גוגל, באתר tech12, ‏26 ביולי 2023
↑  Alphabet Revenue Beats Estimates, Porat Promoted, Bloomberg, ‏26 ביולי 2023
↑  היורשת? רות פורת, ה-CFO של גוגל, מקבלת עוד סמכויות, באתר Geektime‏, 26 ביולי 2023
↑  New Google CFO Ruth Porat's family a mirror of American Jewry, The Times of Israel, ‏25 במרץ 2015
↑  דן פורת, באתר הקרן הלאומית האוסטרית לקורבנות הנאציזם (באנגלית)
↑  הניו יורק טיימס, Ruth Porat Wed To Law Student, The New York Times, ‏18 בדצמבר 1983
↑  מאמר ההספד של ד"ר פרידה פורת, באתר Legacy.com
↑  Google CFO Ruth Porat ’75 on Math, Music, and Being Yourself - M-A Chronicle, M-A Chronicle, ‏27 בספטמבר 2022
↑  Susanne Craig, Ruth Porat Tries Not to Stumble at Morgan Stanley, הניו יורק טיימס, ‏10 בנובמבר 2010
↑  Matthew Mosk, A Morning at the Dakota, The Washington Post, ‏19 בפברואר 2008 (ארכיון)
↑  Alex Emmons, Hillary Clinton Wants to Regulate Fracking, but Still Accepts a Lot of Fracking Money, The Intercept, ‏9 במרץ 2016
↑  Amie Parnes and Ali Breland, The Hill, The Hill, ‏24 באוגוסט 2016
| --- | --- |
בקרת זהויות :  SUDOC: 07775266X
Snes9x

| --- | --- |


צילום מסך של התוכנה בגרסה 1.53 בווינדוס
 מחזור חיים:  1 בינואר 1998 – הווה (26 שנים)
 גרסה אחרונה:  1.63 (9 ביולי 2024) 
 מערכת הפעלה:  ווינדוס, macOS, לינוקס, FreeBSD
 נכתבה בשפות:  C++
 סוג רישיון:  רישיון MIT 
 קוד מקור:  https://github.com/snes9xgit/snes9x 
 www.snes9x.com
 
Snes9x הוא אמולטור של קונסולת המשחקים סופר נינטנדו אשר פותח עבור ווינדוס, macOS, לינוקס ו-FreeBSD. כמו כן, האמולטור זמין כ"ליבת אמולציה" ברטרוארץ'.
היסטוריה

פיתוח האמולטור החל לאחר שגארי הנדרסון וג'רמי קוט איחדו את שני האמולטורים עליהם עבדו- Snes96 ו-Snes97 בהתאמה, ויצרו אמולטור חדש, שקיבל את השם Snes9x.